5.9.2023
SK
Úradný vestník Európskej únie
C 315/9
Predbežné oznámenie o koncentrácii (Vec M.11150 - VERSALIS / NOVAMONT) Vec, ktorá môže byť posúdená v rámci zjednodušeného postupu (Text s významom pre EHP)
(2023/C 315/07)
1.
Komisii bolo 25. augusta 2023 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Versalis S.p.A. (Versalis, Taliansko) pod kontrolou podniku ENI S.p.A. (ENI, Taliansko), — Novamont S.p.A. (Novamont, Taliansko) nepriamo pod spoločnou kontrolou podnikov Neuberger Berman Group, LLC (USA) a Investitori Associati II S.A. v likvidácii (Luxembursko), — Matrica S.p.A. (Matrica, Taliansko) spoločný podnik (50:50) zriadený 13. júna 2011 podnikmi Versalis a Novamont.
Podnik Versalis získa v zmysle článku 3 ods.
1 písm.
b) nariadenia o fúziách výlučnú kontrolu nad celým podnikom Novamont and výlučnú kontrolu nad podnikom Matrica.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— Versalis pôsobí v oblasti základných chemikálií a chemických polotovarov, plastov, kaučuku a chemických látok z obnoviteľných zdrojov, má výrobné závody v EHP, Spojenom kráľovstve a Južnej Kórei a pôsobí prostredníctvom medzinárodnej obchodnej siete, — Novamont pôsobí v oblasti výroby bioplastov a rozvoja bioproduktov a biochemických látok z obnoviteľných zdrojov, má výrobné závody v EHP a USA a pôsobí prostredníctvom medzinárodnej obchodnej siete, — Matrica pôsobí v oblasti výrobkov, ktoré pochádzajú výlučne z obnoviteľných zdrojov na základe nových technológií s nízkym vplyvom na životné prostredie, ktorých cieľom je využiť molekulárnu komplexnosť rastlinnej suroviny na výrobu chemikálií s vysokou pridanou hodnotou.
Matrica využíva proces transformácie rastlinných olejov na monoa dikarboxylové kyseliny a estery, čo umožňuje získať produkty s vysokou čistotou.
3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.11150 - VERSALIS / NOVAMONT (1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.